|  |  |
| --- | --- |
| Juri Nedaškovski |  |
| Audest Audiitorteenuste OÜ |  |
| juri.nedashkovski@audest.ee |  | 20.06.2025 | nr 11-1/25/236-8 |

Juhtkonna esitiskiri

Käesolev esitiskiri on esitatud seoses **VILJANDI** **VALITSUSE ja tema valitseva mõju all olevate üksuste** (edaspidi ka “Majandusüksus”) **31. detsembril 2024** lõppenud aasta konsolideeritud raamatupidamise aastaaruande teiepoolse auditeerimisega, eesmärgiga avaldada arvamust selle kohta, kas konsolideeritud raamatupidamise aastaaruanne on esitatud õiglaselt kõikides olulistes osades kooskõlas Eesti finantsaruandluse standardi nõuetega.

Kinnitame oma parimate teadmiste ja veendumuste kohaselt, olles teinud selliseid järelepärimisi, nagu me pidasime vajalikuks asjakohase informatsiooni kogumiseks, et:

#### Konsolideeritud raamatupidamise aastaaruande osas

* Oleme täitnud audiitorteenuse osutamise lepingus (sõlmitud 02.02.2024) sätestatud kohustused konsolideeritud raamatupidamise aastaruande koostamisel kooskõlas Eesti finantsaruandluse standardi nõuetega; konkreetsemalt on konsolideeritud raamatupidamise aastaaruanne esitatud õiglaselt kõigis olulistes osades kooskõlas nende nõuetega.
* Tunnistame oma vastutust sisekontrolli kavandamise, teostuse ja alalhoiu eest pettuse ärahoidmiseks ja avastamiseks.
* Arvestushinnangute tegemisel ja nendega seoses avalikustatud informatsiooni puhul on kasutatud meetodid, andmed ja märkimisväärsed eeldused asjakohased sellise kajastamise, mõõtmise või avalikustamise saavutamiseks, mis on Eesti finantsaruandluse standardi kontekstis põhjendatud.
* Suhteid ja tehinguid seotud osapooltega on asjakohaselt arvestatud ja avalikustatud kooskõlas Eesti finantsaruandluse standardi nõuetega.
* Kõikide sündmuste osas, mis järgnevad konsolideeritud raamatupidamise aastaaruande kuupäevale ja millest tulenevat korrigeerimist või avalikustamist nõutakse Eesti finantsaruandluse standardiga, on konsolideeritud raamatupidamise aastaaruannet korrigeeritud või sündmused ja nende mõju avalikustatud.
* Konsolideeritud raamatupidamise aastaaruandes ei esine väärkajastamisi, mis üksikult või koos on olulised.
* Ei ole selgunud olulisi asjaolusid, mis nõuaksid konsolideeritud raamatupidamise aastaaruandes võrdlusandmete korrigeerimist.

#### Tegevusaruande osas

* Oleme koostanud tegevusaruande kooskõlas kohalduvate seaduses sätestatud nõuetega. Kogu oluline seadusega nõutud informatsioon on avalikustatud ning tegevusaruandest ei ole seaduses sätestatud nõutavat infot välja jäetud.
* Raamatupidamise aastaaruanne ja tegevusaruanne on üksteisega vastavuses ja tegevusaruanne ei sisalda olulisi väärkajastamisi.
* Tegevusaruandes esitatud informatsioon on õige ja vastab tegelikkusele.

#### Antud informatsiooni osas

* Oleme andnud teile:
	+ ligipääsu kogu meile teadaolevale informatsioonile, mis on relevantne konsolideeritud raamatupidamise aastaruande koostamise suhtes, nagu andmed, dokumendid ja muud asjaolud;
	+ täiendava informatsiooni, mida te olete meilt taotlenud auditi eesmärgil; ja
	+ piiramatu juurdepääsu neile isikutele Majandusüksuses, kellelt te pidasite vajalikuks hankida auditi tõendusmaterjali.
* Kõik tehingud on arvestusregistrites ja konsolideeritud raamatupidamise aastaruandes kajastatud.
* Kõik auditi käigus esitatud koopiad on tehtud originaaldokumentidest ja on õiged.
* Kinnitame, et Majandusüksuse bilansis ei eksisteeri objektid, mille õiglased väärtused erinevad oluliselt nende bilansilistest jääkmaksumustest ja see erinevus on tingitud ühest Avaliku sektori finantsarvestuse ja -aruandluse juhendi § 45 lg-s 1 toodud asjaoludest. Sellest lähtuvalt ei kavanda majandusüksus ümberhindluse läbiviimist majandusüksuse varadele.
* Kinnitame, et oleme veendunud kasutatavates põhivara amortisatsioonimäärade õiguses ja varade bilansilised (jääk)väärtused on kajastatud bilansis õiglaselt.
* Rentide klassifitseerimisel on määravaks kriteeriumiks võetud asjaolu, kui suures ulatuses kannab renditud vara omandiga seonduvaid riske ja hüvesid rendileandja või rentnik, arvestades üldeeskirjas toodud erisusi.
* Oleme avalikustanud teile oma hindamise tulemused riski kohta, et konsolideeritud raamatupidamise aastaruanne võib olla oluliselt väärkajastatud pettuse tõttu.
* Oleme avalikustanud teile kogu informatsiooni seoses pettuse või kahtlustatava pettusega, millest oleme teadlikud ja mis mõjutab Majandusüksust ja hõlmab:
	+ juhtkonda;
	+ töötajaid, kellel on märkimisväärne roll sisekontrollis; või
	+ teisi, kui pettusel võiks olla oluline mõju konsolideeritud raamatupidamise aastaaruandele.
* Oleme avalikustanud teile kogu informatsiooni seoses väidetega pettuse või kahtlustatava pettuse kohta, mis mõjutab Majandusüksuse konsolideeritud raamatupidamise aastaruannet ja millest on teada andnud töötajad, endised töötajad, analüütikud, järelevalveorganid või teised.
* Kui meile on teada juhtumid seadustega ja regulatsioonidega mittevastavuse või kahtlustatava mittevastavuse kohta, mille mõju tuleb arvesse võtta konsolideeritud raamatupidamise aastaaruande koostamisel, oleme need teile kõikehõlmavalt avalikustanud. Kinnitame, et selliseid juhtumeid meile teadaolevalt ei ole.
* Informatsioon kõikide teadaolevate tegelike või võimalike kohtumenetluste ja hagide kohta, mille mõjusid tuleks konsolideeritud raamatupidamise aastaaruande koostamisel arvestada, on teile avalikustatud ning need on arvesse võetud ja informatsioon nende kohta avalikustatud kooskõlas Eesti finantsaruandluse standardi nõuetega.
* Oleme avalikustanud teile kõik olulised mitterahalised või ilma tasuta tehingud, mida Majandusüksus on vaatlusalusel aruandeperioodil teinud.
* Oleme avalikustanud teile Majandusüksusega seotud osapooled ning kõik seotud osapoolte suhted ja tehingud, millest me oleme teadlikud.
* Seoses tegevuse jätkuvusega:
	+ Oleme avalikustanud teile kogu informatsiooni, mis on raamatupidamise aastaaruandes tegevuse jätkuvuse eelduse seisukohast asjakohane.

Vaatamata konservatiivsuse printsiibile on linnavalitsuse likviidsuskordaja ja maksevõime kordaja alla ühe. Lühiajaline maksevõime – käibevara / lühiajalised kohustised – näitab mitme euro ulatuses on olemas likviidsed varad ühe euro lühiajaliste kohustiste tagamiseks ehk kuidas suudetakse täita lühiajalisi kohustisi. Viljandi linna konsolideeritud näitajate alusel on 31.12.2024 seisuga lühiajalise maksevõime näitaja 0,63. 2023. aastal oli näitaja 0,94. Konsolideerimata näitajate alusel on seisuga 31.12.2024 Viljandi linna lühiajalise maksevõime näitaja 0,52. 2023. aastal oli näitaja 0,87.

Negatiivse käibekapitali seisuga 31.12.2024 põhjustab asjaolu, et lühiajaliste laenukohustistes on kajastatud kogu aasta kohustised, kuigi igakuiselt teostatakse 1/12 maksetest, samas on käibevaras kajastatud valdavalt 1 kuu nõuded ja sellest tulenevalt on käibekapitalis puudujääk. 2024. aasta lõpus investeerimislaenu ei võetud eesmärgiga laenukoormust ja tulevasi intressimakseid mitte suurendada, seetõttu 2025. aasta alguses oli väike likviidsusprobleem. Riigi toetused ei laekunud nendel päevadel, nagu varasemalt on olnud. Ka on võrreldes varasemate aastatega drastiliselt vähenenud toetuste ettemaksed seoses erinevate projektidega. Linna poolt makstud projektide kulud hüvitatakse tagantjärele mõningase viiteajaga. Samuti ei olnud linnal aasta alguses võimalik võtta arvelduskrediiti, kuna 2025. aasta eelarve võeti vastu jaanuari lõpus. Otsitakse jätkuvalt lahendusi kulude kärpimiseks ja tulude suurendamiseks.

Juhtkonna hinnangul ei tekita märkimisväärset kahtlust majandusüksuse suutlikkuses tegutsevana jätkata. Linnavalitsusel on peale mitmeid takerdumisi taas võimalus realiseerida Järveotsa elamuarenduse hoonestusõigused, mille müügist saadav tulu suurendab linna käibekapitali, sest arendusala taristuga seotud investeeringud on kaetud eelmistel perioodidel. Samuti lähtutakse kulutuste tegemisel konservatiivsuse põhimõttest ja põhitegevuse kuludes kajastatud tegevuste odavnemise korral ei planeerita vahendeid koheselt ümber.

* + Kinnitame, et Majandusüksus on jätkuvalt tegutsev.

Lugupidamisega

(allkirjastatud digitaalselt) (allkirjastatud digitaalselt)

Johan-Kristjan Konovalov Ditmar Martinson

linnapea linnavalitsuse liige

(allkirjastatud digitaalselt) (allkirjastatud digitaalselt)

Kalvi Märtin Marko Suvisild

abilinnapea linnavalitsuse liige

(allkirjastatud digitaalselt) (allkirjastatud digitaalselt)

Are Tints Karl Õmblus

abilinnapea linnavalitsuse liige

(allkirjastatud digitaalselt) (allkirjastatud digitaalselt)

Kert Villems Aili Soomuste

linnavalitsuse liige rahandusameti juhataja kohusetäitja

(allkirjastatud digitaalselt) (allkirjastatud digitaalselt)

Peedu Põld Laura Randoja

linnavalitsuse liige pearaamatupidaja kohusetäitja

# Juhtkonna kinnitus

**Lisa 1**

Auditi käigus tuvastatud ning parandamata vead:

|  |  |  |  |  |  |  |
| --- | --- | --- | --- | --- | --- | --- |
|  | Kirjeldus | Paranduskande mõju varade saldole [suurenemine (+) /vähenemine (-)]EUR | Paranduskande mõju kohustuste saldole [suurenemine (+) /vähenemine (-)]EUR | Paranduskande mõju omakapitali/netovara saldole [tulud (+)/kulud (-)]EUR | Paranduskande mõju aruande- aasta tulemi [kasumi/ kahjumi] saldole [tulud (+)/kulud (-)]EUR | Paranduskande mõju aruande- aasta rahavoogude saldole [suurenemine (+) /vähenemine (-)]EUR |
|  | **Teadaolevad vead** |  |  |  |  |  |
| **1** | **EI OLE TUVASTATUD** |  |  |  |  |  |
| 2 |  |  |  |  |  |  |
| 3 |  |  |  |  |  |  |
|  |  |  |  |  |  |  |
|  | **Hinnangulised vead** |  |  |  |  |  |
| **1** | **EI OLE TUVASTATUD** |  |  |  |  |  |
| 2 |  |  |  |  |  |  |
| 3 |  |  |  |  |  |  |
|  | **Kokku teadaolevad, hinnangulised vead** |  |  |  |  |  |

Auditi käigus tuvastatud ning parandamata puudused informatsiooni esitusviisis:

|  |  |  |  |
| --- | --- | --- | --- |
| # | Lisa nimetus | Kirjeldus | Summa (kui on määratletav)EUR |
| **1** | **EI OLE TUVASTATUD** |  |  |
| 2 |  |  |  |
| 3 |  |  |  |

**Lisa 2**

Sõltumatu vandeaudiitori auditi aruande modifikatsioonid: **PUUDUVAD**